Jüri Pallo

**Jüri Pallo** (sündinud 12. aprillil 1963 Võrus) on Eesti matusekõneleja, endine EELK vaimulik

## Elulugu
Pallo lõpetas Väimela 8-kl. Kooli (Parksepa Keskkooli eelkäija) 1978 ning Fr. R. Kreutzwaldi nimelise Võru I Keskkooli 1981. Ta õppis 1981–1982 ALMAVÜ Võru Lahingukoolis Meegomäel BTR-60 juhiks. Ta oli ajateenistuses 1982–1984 Nõukogude armees Kaliningradis NSV Liidu õhukaitsevägede brigaadis nr 52515, kus ta teenindas Ural 375D 2T6 autojuht-elektrikuna raketikomplekse 2K11 Krug.

Pallo alustas õpinguid EELK Usuteaduse Instituudis 1986, preestriks ordineeriti 6. juunil 1990 Tallinna Piiskoplikus Toomkirikus Eesti Evangeelse Luterliku Kiriku peapiiskopi Kuno Pajula poolt. Pallo lõpetas Usuteaduse Instituudi 1995.

## Töökohad
* EPT Võru Rajoonikoondis Parksepas 1981–1986 maaparandustööline, autojuht
* EELK Vastseliina kogudus 1987–1989 kiriku heakorratööline, jutlustaja-praktikant
* EELK Kanepi kogudus 1989–1999 diakon, aseõpetaja, pastor
* E.E.L.K. New Yorgi Lexington Ave. kogudus 1991–1992 stipendiaat, noorsootööõpetaja
* E.E.L.K. Los Angelese kogudus alates 1999–2013 pastor, USA Esimese Praostkonna abipraost
* Aastal 2013 lõpus kandideeris ta Koeru Maarja-Magdaleena koguduse õpetajaks, kuid pidas Koerus vaid ühe jumalateenistuse ja loobus ametist
* Aastal 2015 ennistati ta EELK vaimulike nimekirja
* Eesti Evangeelse Luterliku Kiriku Tartu praostkonna vikaarõpetaja kuni septembrini 2016; septembris 2016 kustutati ta EELK vaimulike nimekirjast
* Ilmalik matusekõneleja

## Ühiskondlik-poliitiline tegevus
Eestimaa Leninliku Kommunistliku Noorsooühingu Võru Rajoonikomitee I sekretär Jaak Kärson heitis Pallo 1986. aasta sügisel ELKNÜ-st välja usuliste veendumuste tõttu. Pallo oli asunud õppima EELK Usuteaduse Instituudis. Pallo tegi keelatud usulist propagandat töökohal. Võru EPT juhataja, Nõukogude Liidu Kommunistliku Partei liige Jaan Haga ning Võru EPT parteiorganisaator Kalju Torila, ähvardades repressioonidega, sundisid Pallot kirjutama lahkumisavalduse "omal soovil". Pallo vallandati töölt.

1987 liitus ta Võrus Vaba-Sõltumatu Noorte Kolonniga nr. 1, oli kolonni autojuht ning aitas kolonnil teiste rahvuslike liikumistega üle Eesti sidet pidada. Ta oli 31. mail 1988 Eesti Kristliku Liidu asutajaliige ja EKL-i aseesimees, 1990 asus Pallo kohale Mart Laar. Pallo oli 1990–1992 Eesti Kongressi liige.

Ta osales 2003. aasta Riigikogu valimistel Isamaaliidu nimekirjas. Pallo oli ajavahemikus 22.03.2007–14.04.2015 Isamaa ja Res Publica Liidu liige ning 14.04.2015–13.03.2017 Eesti Keskerakonna liige. Eesti Keskerakonna liikmena oli ta Võru osakonna juhatuse liige ja aseesimees. Heideti erakonnast välja 30. jaanuaril 2017. Pallo on Kaitseliidu liige.

Jüri Pallo oli üks valimisliidu Põliskeskerakondlased initsiaatoreid (hiljem asendati valimisliidu nimi nimega Võru Eest). 2017. aasta kohaliku omavalitsuse volikogude valimistel kandideeris ta valimisliidus Võru Eest. Pallo õnnistas 1998. aasta suvel IPA-Eesti ("International Police Association" Eesti osakonna) lipu

## Harrastused
* 1972–1986 puhkpilliorkestri Kungla (asutatud 1878) orkestrant (alt, kornet, trompet )
* 1979–1982 vokaal-instrumentaalansambli Spekter (ansambel) laulja ja basskitarrist
* 1979–1981 Võru Rahvateatri näitleja

## Kirjandustegevus

Pallo on avaldanud ilukirjanduslikke kirjutisi ajakirjanduses ja kirjutanud artikleid Välis-Eestist. Ta on raamatu "Almanahh" autor (Eesti Kirik 2004)

## Üliõpilasorganisatsioonid
Pallo on korp! Vironia vilistlane

## Isiklikku
Jüri Pallo on abielus. Tal on kaks tütart ja kaks poega esimesest abielust.

## Viited

## Välislingid
* https://vorumaateataja.ee/koik-uudised/elu-ja-kultuur/25397-voru-politseiametnik-rikkus-liiklusseadust-lobisedes-autojuhtimise-ajal-mobiil-korva-aeaeres
* https://kuuuurija.postimees.ee/7018466/leevi-kalmistul-leiti-haua-kaevamisel-granaat
* Võru mees tahab presidendile e-hääli koguda, Lõuna-Eesti Postimees
* Kandidaat nr.101 Jüri Pallo (tutvustus valimiskomisjoni lehel)
* Argo Taal. Travolta pesi eestlase selga: Kanepi kirikuõpetaja sattus filmitähega ühte sauna. – *[[Õhtuleht]]*, 20. aprill 1999, lk 11.
* Mihkel Kärmas. "Pastor Pallo uus etteaste". *[[Eesti Ekspress]]*, 6. veebruar 2003, lk A14.
* "Avasüli Ameerikas, 13", Eesti Kirik, 26. oktoober 2005
* Jüri Pallo. Sinodil küsiti: kuidas edasi? – *Eesti Kirik*, 10. juuni 2009, lk 4.
* Sirje Semm. Delegaatidel on, millest rääkida.. – *Eesti Kirik*, 12. detsember 2009
* See juhtus Memphises. Eesti Elu. 30. aprill 2010
* E.E.L.K. Los Angelese kogudus – 60. Eesti Elu. 19. märts 2010
* Ott Tammik. Uncertain Fate for Lutherans; 13 Expat Churches Rebel. – err.ee, 19. aprill 2011
* Jüri Pallo Kanal 2 saate "Roaldi nädal" rubriigis "Tagasi Eestis"
* https://kanal2.postimees.ee/pluss/video/?id=247693 Jüri Pallo "Kuuuurija" nr. 85, 27. september 2021
* https://eestielu.com/lugeja-kirjutab-vorulaste-tahtevaljenduspaevaks/ Eesti Elu 21. oktoober 2022
* https://lounaeestlane.ee/voru-mehe-arvamus-voro-kongress-on-halb-mote/
* https://lounaeestlane.ee/endine-kirikuopetaja-juri-pallo-ma-tahan-ara-raakida-uhte-lugu-lugu-on-oodanud-32-aastat/
* Mis meist saama nakas? Võru mehe ettekuulutus 2024. aastaks - see võib olla üllatav - Lõunaeestlane